**II. KERÜLETI SPORT ÉS SZABADIDŐSPORT NONPROFIT**

**KORLÁTOLT FELELŐSSÉGŰ TÁRSASÁG**

(rövidített elnevezése: II. Kerületi Sport és Szabadidősport Nonprofit Kft.; székhelye: 1024 Budapest, Mechwart liget 1.; cégjegyzékszáma: 01-09-202717; adószáma: 25149724-2-41; képviseli: Becsey Péter ügyvezető), a továbbiakban: **Társaság**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**A L A P Í T Ó I H A T Á R O Z A T O K**

A **2013. évi V. törvény a Polgári Törvénykönyvről (Ptk.)** 3:109. § (4) bekezdése alapján (*"Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.")*

Alulírott**Budapest Főváros II. Kerületi Önkormányzat** (székhely: 1024 Budapest, Mechwart liget 1.; törzskönyvi azonosító szám (PIR): 735650; adószám: 15735650-2-41; statisztikai számjel: 15735650-8411-321-01; képviseli: Őrsi Gergely Ferenc polgármester), mint Alapító és egyben egyedüli tag jelen okirat aláírásával az alábbi alapítói határozatokat rögzítem:

**1.** **Döntés a Társaság ügyvezető-helyettesi tisztség létrehozásáról és az új ügyvezető-helyettes kinevezéséről**

Alapító rögzíti, hogy a Társaságnál új, teljes körű, önálló képviseleti és aláírási jogkörrel rendelkező **ügyvető-helyettes** tisztség kerül létrehozásra. Az ügyvezető-helyettes a Társaság vezető tisztségviselője. A Társaság mint munkáltató képviseletében a munkáltatói jogkört az ügyvezető-helyettes gyakorolja.

Alapító rögzíti, hogy a **Ptk. 3:30. § (1)** bekezdése értelmében, ha a Társaság létesítő okirata a jogi személy szervezetén belül képviseleti joggal járó tisztséget határoz meg, e tisztség betöltője a Társaság önálló képviselője. Ez a típusú képviselet szervezeti pozícióhoz kötött, egyedüli eljárásra jogosító képviseleti jog.

**A kinevezett ügyvezető-helyettes:** **Nagy Julianna** (születési hely és idő: Budapest, 1984.03.07.; anyja neve: Gilcsenko Eugénia; lakóhely: 1025 Budapest, Törökvész út 145/B.; állampolgársága: magyar; személyazonosító igazolvány száma: 228637SA; adóazonosító jele: 8427993420).

**2. A Társaság fő- és egyéb tevékenységének rögzítése**

Alapító rögzíti, hogy a Társaság főtevékenysége továbbra is **9311 ‘08 Sportlétesítmény működtetése**, egyéb tevékenységi körök:

47.91 Csomagküldő, internetes kiskereskedelem

47.99 Egyéb nem bolti, piaci kiskereskedelem

56.10 Éttermi, mozgó vendéglátás

56.21 Rendezvényi étkeztetés

56.29 Egyéb vendéglátás

56.30 Italszolgáltatás

68.20 Saját tulajdonú, bérelt ingatlan bérbeadása

73.11 Reklámügynöki tevékenység

77.21 Szabadidő és sporteszköz kölcsönzés

77.31 Mezőgazdasági gép kölcsönzése

82.30 Konferencia, kereskedelmi bemutató szervezése

85.51 Sport, szabadidős képzés

85.59 M.n.s. egyéb oktatás

93.12 Sportegyesületi tevékenység

93.13 Testedzési szolgáltatás

93.19 Egyéb sporttevékenység

93.29 M.n.s. egyéb szórakoztatás, szabadidős tevékenység

96.04 Fizikai közérzetet javító szolgáltatás

**3. Döntés a Társaság új állandó könyvvizsgálójának kinevezéséről**

Alapító rögzíti, hogy a Társaság új állandó könyvvizsgálója: **dr. Serényi Iván György** (anyja neve: Desser Ibolya; lakóhely: 1025 Budapest, Zöldkő utca 2. E. ép. fszt. 7.; kamarai nyilvántartási száma: 003607; AUDIT-SERVICE Könyvszakértő, Adó- és Vezetési Tanácsadó Korlátolt Felelősségű Társaság: székhelye: 1022 Budapest, Bimbó út 3.; Cg.: 01-09-078084; adószám: 10578801-2-41).

**4. Döntés a Társaság új elektronikus kézbesítési címéről**

Alapító rögzíti, hogy a cégbejegyzési eljárás és a cégnyilvántartás egyes kérdéseiről szóló **21/2006. (V. 18.) IM rendelet** 7/A. §-aalapján

*„7/A. § (1) A cég az* ***elektronikus kézbesítési címét*** *[Ctv. 24. § (1) bekezdés m) pont] a cég elektronikus elérhetőségére vonatkozó rovatban adja meg, jelölve egyben azt a tényt, hogy a megadott e-mail címen biztosítja az elektronikus úton megküldött hivatalos iratok átvételét.*

A Társaság új elektronikus **kézbesítési címe**: nagy.julianna@masodikkeruletsport.hu (a klausmann.iroda@gmail.com törlésre kerül).

Alulírott Alapító a Ctv. 51. § (2)-(3) bekezdései és cégbejegyzési eljárás és a cégnyilvántartás egyes kérdéseiről szóló 21/2006. (V. 18.) IM rendelet 10. § (5) bekezdése, valamint a fentiek alapján az alapító okirat **változásokkal egységes szerkezetbe foglalt szövegét** elfogadom.

Egyéb kérdésben (pl. Társaság törzstőkéjének) nem döntöttem, fentieket (összesen 2 oldal) elolvastam és mint akaratommal mindenben megegyezőt, jóváhagyólag, saját kezűleg, alulírott ügyvéd előtt aláírtam.

Budapest, 2021. január 26.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest Főváros II. Kerületi Önkormányzat**

képv.: Őrsi Gergely Ferenc polgármester

Alapító/egyedüli tag